รัฐบาลไทย-ข่าวทำเนียบรัฐบาล-ปลัดฯ ณัฐพล ระดมทีม MIND หารือแนวทางการแก้ไขปัญหาการลักลอบเผาอ้อย เพื่อลดปัญหา PM 2.5 พร้อมแนะการบริหารจัดการระบบขนส่งอ้อยสดเข้าหีบอย่างมีประสิทธิภาพ
วันอังคารที่ 29 สิงหาคม 2566
29/08/2566
ปลัดฯ ณัฐพล ระดมทีม MIND หารือแนวทางการแก้ไขปัญหาการลักลอบเผาอ้อย เพื่อลดปัญหา PM 2.5 พร้อมแนะการบริหารจัดการระบบขนส่งอ้อยสดเข้าหีบอย่างมีประสิทธิภาพ
ปลัดฯ ณัฐพล ระดมทีม MIND หารือแนวทางการแก้ไขปัญหาการลักลอบเผาอ้อย เพื่อลดปัญหา PM 2.5 พร้อมแนะการบริหารจัดการระบบขนส่งอ้อยสดเข้าหีบอย่างมีประสิทธิภาพ
จังหวัดอุดรธานี : วันที่ 26 สิงหาคม 2566 ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหาร MIND ลงพื้นที่ตรวจเยี่ยมศูนย์ส่งเสริมอุตสาหกรรมอ้อยและน้ําตาลทราย ภาคที่ 4 (ศอภ.4) สํานักงานคณะกรรมการอ้อยและน้ําตาลทราย (สอน.) โดยมีนายสมหวัง ก้อนกงไกว ผู้อํานวยการ ศอภ.4 รายงานภาพรวมโครงสร้าง อัตรากําลัง บทบาทภารกิจส่วนภูมิภาคโดยประสานกับหน่วยงานส่วนกลางในการกําหนดนโยบาย ยุทธศาสตร์ แผนงาน งบประมาณการพัฒนาอุตสาหกรรมอ้อยและน้ําตาลทราย อุตสาหกรรมต่อเนื่อง และอุตสาหกรรมชีวภาพ เพื่อนําไปสู่การปฏิบัติในภูมิภาค รวมทั้งศึกษา วิจัย และส่งเสริมให้เกษตรกรชาวไร่อ้อยใช้ปุ๋ยในอัตราที่เหมาะสม นอกจากนี้ยังให้บริการตรวจคุณภาพดิน ตลอดจนเป็นห้องปฏิบัติการวิเคราะห์คุณภาพอ้อยและน้ําตาลทรายในภูมิภาคตะวันออกเฉียงเหนือ
นอกจากนี้ยังดําเนินการเพิ่มผลิตภาพการผลิตอ้อย การส่งเสริมอ้อยพันธุ์ดี การวิจัยและพัฒนาองค์ความรู้ด้านการผลิตและเทคโนโลยี การบริหารจัดการและควบคุมคุณภาพน้ําตาลทรายตามมาตรฐานสากล การวิเคราะห์คุณภาพน้ําตาลทรายและกากน้ําตาล เพื่อรักษามาตรฐานและควบคุมคุณภาพน้ําตาลทราย ตามมาตรฐานสากล ISO/IEC 17025 : 2017 รวมทั้งยังมีมาตรการในการลดการลักลอบเผาอ้อยนําเข้าหีบ โดยดําเนินโครงการให้ยืมเครื่องสางใบอ้อย เพื่อส่งเสริมให้เกษตรกรชาวไร่อ้อย โดยฤดูการผลิตปี 2565/2566 มีปริมาณอ้อยเข้าหีบในภาคตะวันออกเฉียงเหนือรวม 44,514,786.630 ตัน เป็นอ้อยลักลอบเผา 15,941,215.170 ตัน คิดเป็น ร้อยละ 35.81
ส่วนแผนงานความร่วมมือกับโรงงานน้ําตาลในพื้นที่ภาคตะวันออกเฉียงเหนือที่ดําเนินการ มีโรงงานน้ําตาลขอนแก่น โรงงานน้ําตาลเกษตรผล โรงงานน้ําตาลทรายขาวเริ่มอุดม โรงงานน้ําตาลไทยอุดรธานี ดําเนินการพื้นที่ต้นแบบการทําไร่อ้อยแบบแปลงใหญ่ ส่งเสริมการใช้เครื่องจักรกลการเกษตรในการบริหารจัดการแปลงอ้อย การบริหารจัดการดิน น้ํา ปุ๋ย โรคและแมลงศัตรูอ้อย การจัดทําแปลงพันธุ์อ้อยสะอาด และกระจายพันธุ์อ้อยไปให้เกษตรกรปลูก
ปลัดกระทรวงอุตสาหกรรม กล่าวว่า จากกรณีปัญหาฝุ่น PM 2.5 ที่เกิดขึ้นในประเทศช่วงที่ผ่านมา สังเกตได้ว่าเป็นช่วงฤดูเปิดหีบอ้อย ซึ่งที่ผ่านมามีการลักลอบเผาอ้อยอย่างต่อเนื่องนานหลายเดือน รัฐบาลจึงมีนโยบายและมาตรการต่างๆ เพื่อลดปริมาณการลักลอบเผาอ้อยให้ได้เป็นศูนย์ อย่างไรก็ตามในปีที่ผ่านมาพบว่าปริมาณการเผาอ้อยกลับยิ่งสูงขึ้นกว่าปีที่ผ่านมา ดังนั้น หากต้องการให้อุตสาหกรรมอ้อยเกิดความยั่งยืนและเป็นอุตสาหกรรมหลักของประเทศ จึงต้องช่วยกันหยุดการเผาอ้อยให้ได้โดยเร็ว อย่างไรก็ดี กระทรวงฯ ได้มีนโยบายทั้งในด้านการให้รางวัลแก่คนทําดี มาตรการด้านสินเชื่อ การให้โรงงานมีแผนการตัดและรับซื้ออ้อย ซึ่งเตรียมนําไปสู่การขยายผลต่อไป ทั้งนี้ ในที่ประชุมยังได้แนะนําให้ประสานงานกับกรมส่งเสริมอุตสาหกรรมเพื่อนําเครื่องสางใบอ้อยมาให้เกษตรกรได้นําไปใช้ในการตัดอ้อยสด การส่งเสริมระบบโลจิสติกส์โดยจัดคิวการตัดอ้อยและการขนส่งอย่างมีประสิทธิภาพเพื่อลดต้นทุน นอกจากนี้ ยังให้ข้อแนะนํา ศอภ. 4 ในการปรับภูมิทัศน์สํานักงานให้สวยงามเพื่อให้เหมาะแก่การให้บริการแก่เกษตรกรและผู้ที่เกี่ยวข้องต่อไป
โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นางสุชาดา โพธิ์เจริญ รองอธิบดีกรมส่งเสริมอุตสาหกรรม ผู้บริหารจากส่วนกลางและส่วนภูมิภาค และเจ้าหน้าที่ทีม MIND ร่วมลงพื้นที่ และมีนายสมหวัง ก้อนกงไกว ผู้อํานวยการศูนย์ส่งเสริมอุตสาหกรรมอ้อยและน้ําตาลทราย ภาคที่ 4 ให้การต้อนรับ
ในเวลาต่อมา ปลัดกระทรวงอุตสาหกรรม พร้อมคณะ ได้ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาอุดรธานี เพื่อให้กําลังใจแก่เจ้าหน้าที่ที่ปฏิบัติงาน โดยมีเจ้าหน้าที่ ธพว.อุดรธานี ให้การต้อนรับ